Uuno Turhapuro (elokuva)
Uuno Turhapuro on vuonna 1973 valmistunut ensimmäinen Uuno Turhapuro -elokuva. Se keräsi elokuvateattereihin 613 409 katsojaa ja on näin toiseksi katsotuin Turhapuro-elokuva. Samalla elokuva on vuoden 1973 ja koko 1970-luvun kotimaisista elokuvista toiseksi katsotuin. Alkujaan oli tarkoituksena tehdä vain yksi ainoa Uuno Turhapuro -elokuva, mutta ensimmäisen elokuvan menestyksestä johtuen elokuvia tehtiin kaikkiaan 20, joista viimeisenä Uuno Turhapuro – This Is My Life (2004).
Spede Pasanen käytti elokuvan kuvausten toteuttamisessa ensimmäistä kertaa hyväkseen edullista videotekniikkaa. Elokuvan studiokohtaukset on kuvattu mustavalkoisena kuvanauhalle, josta ne kopioitiin elokuvafilmille Lontoossa leikkausta ja elokuvateatteriesitystä varten.[1][2]
Kappale, jota Uuno elokuvassa soittaa viululla, on Pablo de Sarasaten Mustalaislauluja.
Uuno rakentaa viulun tee-se-itse-menetelmällä ja opettelee soittamaan kirjeopiston kautta. Viulistin suosio on suuri ja keikkoja tilataan, mutta samalla kuluu vapaa-aikaa. Niinpä Uuno päättää lopulta taas alkaa nauttia normaalista laiskasta elämästään.
Elokuvan alkuteksteihin on jäänyt näyttelijä Aarno Sulkasen nimi, mutta hänen roolinsa on leikattu pois lopullisesta elokuvasta. Myös Pentti Siimeksellä oli elokuvassa rooli, mutta hänen roolinsa leikattiin pois lopullisesta elokuvasta..
Ohjaus: Ere Kokkonen Käsikirjoitus: Spede Pasanen Kuvaus: Antero Takala (studiokuvaus) & Kari Sohlberg (ulkokuvat) Äänitys: Niilo Tolonen (studioäänitys) & Paul Jyrälä (kenttä-äänitys) Musiikki: Jaakko Salo Lavastus: Arto Rautvuori Kamerat: Klaus Relander (operatööri), Seppo Kohvakka (operatööri), Jorma Kairavuo (operatööri) & Eero Lietola (operatööri) Mixeri: Ritva Alakoski Kuvatarkkailu: Kaarina Timonen & Ari Koski Kuvanauha: Kalevi Uusivuori, Boris Krüger, Pertti Mutanen & Raimo Pehkonen Järjestäjä: Allan Lindfors Kuvaussihteeri: Titta Jokinen Tuottaja: Pertti Pasanen Leikkaus: Taina Kanth Laulujen sanoitus: Jukka Virtanen (musiikkikappale Uuno Turhapuro) Muusikot:
Elokuvan nimet: Uuno Turhapuro TV-Uuno Uuno Turhapuro - jääkaapin varjoisalla puolella Uuno Turhapuro jääkaapin varjoisalla puolella Numbskull Uselessbrook Bébert Bocal Negatiivinleikkaus: Leena Palmu Tuotanto: Filmituotanto Spede Pasanen Oy Tuotantokustannukset: 600 000 mk Valmistumisvuosi: 1973
Video-oppaassa vuodelta 1994 Bello Romano sanoo Uunon perusidean olevan tässä ensimmäisessä elokuvassa tuoreimmillaan. Hän antaa elokuvalle kolme tähteä viidestä, mikä vastaa sanallista arviota ”hyvä”.[5]
Please use a more specific IMDb template. See the documentation for available templates. (in Finnish)
Luokka:Uuno Turhapuro -elokuvat Luokka:Vuoden 1973 elokuvat Luokka:Ere Kokkosen ohjaamat elokuvat Luokka:Televisiosarjoihin perustuvat elokuvat